Venus (elokuva)

Venus () on vuonna 2006 ensi-iltansa saanut Roger Michellin ohjaama, Hanif Kureishin käsikirjoittama ja Kevin Loaderin tuottama brittiläinen draamakomediaelokuva, jonka pääosassa on Peter O’Toole. Muissa rooleissa ovat muun muassa Leslie Phillips, Jodie Whittaker, Richard Griffiths ja Vanessa Redgrave. Venus kertoo kahden herrasmiehen elämästä, jonka mullistaa huonosti käyttäytyvä sukulaistyttö. O’Toole sai roolisuorituksestaan muun muassa Oscar-, Bafta-, SAG- ja Golden Globe -ehdokkuudet parhaasta miespääosasta.

 Juoni 

Maurice ja Ian (Peter O’Toole ja Leslie Phillips) ovat ystävykset ja veteraaninäyttelijöitä. Kaukana takana ovat kulta-ajan vuodet arvostettuina näyttelijöinä ja ihailtuina herrasmiehinä. Nykyään he enimmäkseen istuvat paikallisessa kahvilassa kritisoimassa maailmaa ja valitellen omia vaivojaan. Kun Ianin lapsenlapsi Jessie (Jodie Whittaker) tulee käymään Lontoossa ja pyytää tilapäistä majoitusta, se ei aluksi ole miesten mielestä hyvä ajatus. Mutta Maurice kuitenkin tykästyy nopeasti sivistymättömään ja töykeään tyttöön ja päättää opastaa tälle kuinka ollaan luovia niin Lontoossa kuin elämän myötä- ja vastamäessä. Samalla Jessie saa herätettyä Mauricen oman elämäninnon uuteen kukoistukseen.

 Näyttelijät 

 Tuotanto 
Corin Redgraven oli alun perin tarkoitus näytellä elokuvassa, mutta hänen terveysongelmiensa takia hänet korvattiin toisella näyttelijällä. Venus oli Jodie Whittakerin ensimmäinen elokuva ja yksi ensimmäisistä näyttelijäntöistä.

Venus kuvattiin Englannissa loppuvuodesta 2005. Elokuvan kuvauspaikkoina Lontoossa olivat Camdenin, Westminsterin, Islingtonin, Haringeyn ja Ealingin kaupunginosat. Ealingissä elokuvaa kuvattiin Ealing studioilla. Elokuvaa kuvattiin myös Kentin Whitstablessa ja Oxfordshiren Henley-on-Thamesissa. Venuksen budjettina oli kolme miljoonaa puntaa. Miramax, Film4 Productions, UK Film Council ja Free Range Films olivat elokuvan tuotantoyhtiöinä.

 Julkaisu ja vastaanotto 
Venus sai ensi-iltansa Yhdysvaltain Coloradossa, Telluriden elokuvajuhlilla 2. syyskuuta 2006. Tämän jälkeen elokuva kiersi monia elokuvajuhlia, kuten Kanadan Toronton elokuvajuhlat, Yhdysvaltain Chicagon elokuvajuhlat, Ison-Britannian Lontoon ja Leedsin elokuvajuhlat ja Espanjan Sevillan ja Gijónin elokuvajuhlat, ennen kuin pääsi rajoitettuun teatterilevitykseen Yhdysvalloissa 21. joulukuuta 2006. Isossa-Britanniassa elokuvan ensi-ilta oli ollut Lontoon elokuvajuhlilla 19. lokakuuta 2006, ja maanlaajuiseen teatterilevitykseen se pääsi kotimaassaan 26. tammikuuta 2007. Yhdysvalloissa elokuva pääsi laajempaan teatterilevitykseen 16. helmikuuta 2007. Tuotantoyhtiönäkin toiminut Miramax vastasi elokuvan levityksestä Yhdysvalloissa. Isossa-Britanniassa elokuvaa levitti Buena Vista Pictures. Venus tuotti maailmanlaajuisesti 7 261 490 dollarin lipputulot.

Venus on saanut erittäin myönteisen vastaanoton elokuvakriitikoilta. Rotten Tomatoes -sivuston mukaan 89% kriitikoista on antanut Venukselle positiivisen arvosanan 7,3/10 keskiarvolla. Keräys perustuu 149 arviointiin. 11 247 käyttäjästä 74% on antanut elokuvalle positiivisen arvosanan 3,6/5 keskiarvolla. Metacritic-sivuston mukaan 32 arvostelun perusteella elokuva on saanut 82 pistettä sadasta mahdollisesta. Metacriticin 30 käyttäjää on antanut elokuvalle keskiarvon 7,5/10. Internet Movie Databasen 10 699 käyttäjää on antanut elokuvalle keskiarvon 7,1/10. Miramax julkaisi Venuksen DVD:nä 22. toukokuuta 2007. Suomessa elokuva julkaistiin DVD:nä 16. huhtikuuta 2008. Suomessa elokuvan DVD-levityksestä vastasi Future Film.

 Palkinnot ja ehdokkuudet 
Peter O’Toolen parhaan miespääosan Oscar-ehdokkuus oli hänen kahdeksas ja viimeinen. Kun Forest Whitaker voitti parhaan miespääosan Oscar-palkinnon elokuvasta The Last King of Scotland Oscar-gaalassa vuonna 2007, O’Toolen kahdeksan Oscar-ehdokkuutta ilman yhtäkään voittoa rikkoi ennätyksen.

Palkinnot ja ehdokkuudet Palkinto Kategoria Ehdokas Tulos Oscar-palkinto  Paras miespääosa Peter O’Toole   Golden Globe  Paras miespääosa draamaelokuvassa  Bafta-palkinto  Paras miespääosa   Paras miessivuosa  Leslie Phillips   SAG-palkinto  Paras miespääosa  Peter O’Toole  British Independent Film -palkinto  Paras miessivuosa  Leslie Phillips   Paras miespääosa  Peter O’Toole   Paras naissivuosa  Vanessa Redgrave   Lupaavin tulokas  Jodie Whittaker   Paras käsikirjoitus  Hanif Kureishi   Critics’ Choice -elokuvapalkinto  Paras miespääosa Peter O’Toole   Chicago Film Critics Association -palkinto  Paras miespääosa   Dallas-Fort Worth Film Critics Association -palkinto  Paras miespääosa   Humanitas Prize  Elokuvakäsikirjoitus  Hanif Kureishi  London Film Critics’ Circle -palkinto  Vuoden parhain brittiläinen miessivuosa  Leslie Phillips   Vuoden parhain brittiläinen tulokas  Jodie Whittaker   National Society of Film Critics -palkinto  Paras miespääosa Peter O’Toole   Online Film & Television Association -palkinto  Paras miespääosa   Online Film Critics Society -palkinto  Paras miespääosa  Satellite-palkinto  Paras miespääosa komedia- tai musikaalielokuvassa   Paras naispääosa komedia- tai musikaalielokuvassa  Jodie Whittaker   Paras komedia- tai musikaalielokuva Roger Michell   Sevillan elokuvajuhlat: Kultainen Giraldillo  Paras elokuva   Women Film Critics Circle -palkinto  Hall of Shame  

 Lähteet 

 Aiheesta muualla 
 Venuksen viralliset sivut 



 Venus Rotten Tomatoes -sivustolla 
 Venus Box Office Mojossa 
 Venus Metacriticissä 

Luokka:Vuoden 2006 brittiläiset elokuvat
Luokka:Brittiläiset komediaelokuvat
Luokka:Brittiläiset draamaelokuvat
Luokka:Roger Michellin ohjaamat elokuvat